Diari Oficial de la Generalitat Valenciana


Sumari del DOGV 4446, del 24-02-2003 (2003/1848)

RESOLUCIÓ de 14 de febrer de 2003, de la Universitat de València, per la qual es fa l'oferta pública d'una plaça d'oficial de laboratori d'este organisme amb contracte laboral temporal. Projecte: «Envelliment i radicals lliures. Regulació de l'expressió de distints gens antioxidants per estrògens i per components de la dieta CI03-20».
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4446

Data del DOGV
:   24-02-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/1848


Data del document
:   14-02-2003

Organisme emissor
:   Universitat de València

Tipus de document
:   Resolució

Descriptors 

:   * concurs administratiu
    * professió tècnica
    * universitat

RESOLUCIÓ de 14 de febrer de 2003, de la Universitat de València, per la qual es fa l'oferta pública d'una plaça d'oficial de laboratori d'este organisme amb contracte laboral temporal. Projecte: «Envelliment i radicals lliures. Regulació de l'expressió de distints gens antioxidants per estrògens i per components de la dieta CI03-20». [2003/F1848]
  
El Rectorat de la Universitat de València, fent ús de les atribucions que li confereix l'article 20, en relació amb l'article 2.2 de la Llei Orgànica 6/2001, de 21 de desembre, d'Universitats, fa l'oferta pública d'una plaça d'oficial de laboratori d'acord amb les bases següents:
  
Primera. Requisits generals dels aspirants
  
1.1. Tenir nacionalitat espanyola, o tenir la nacionalitat d'un país membre o ser de qualsevol d'aquells estats a què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què esta està definida en el tractat constitutiu de la Unió Europea, d'acord amb el que estableix la Llei 17/1993, de 23 de desembre (BOE de 24 de desembre de 1993), d'accés a determinats sectors de la funció pública dels nacionals dels altres estats membres de la Unió Europea.
  
Així mateix, es podran presentar aspirants amb nacionalitat diferent a l'establida anteriorment i només caldrà complir els requisits establerts en la normativa vigent. Qui obtinga l'adjudicació del lloc de treball ofertat, haurà d'acreditar, almenys, el permís de treball i residència al moment de la contractació.
  
1.2. Tenir complerts 18 anys el dia en què finalitze el termini de presentació de sol·licituds.
  
1.3. Estar en possessió de la titulació acadèmica que figura en l'annex I o complir les condicions per a obtenir-la en la data en què acabe el termini de presentació d'instàncies. En el cas de titulacions obtingudes a l'estranger, caldrà tenir la credencial que n'acredite l'homologació o la credencial de reconeixement per a l'exercici de professions regulades en virtut del Reial Decret 1.665/1991, de 25 d'octubre.
  
1.4. No patir malaltia o defecte físic que impedesca l'exercici de les corresponents funcions.
  
1.5. No estar inhabilitat per a l'exercici de funcions públiques, o no haver estat separat mitjançant expedient disciplinari de qualsevol administració o treball públic. En el cas d'aspirants la nacionalitat dels quals no siga l'espanyola, hauran d'acreditar, igualment, no estar sotmesos a sanció disciplinària o condemna penal que impedesca, en el seu estat, l'accés a la funció pública.
  
Totes estes condicions hauran de reunir-se en el moment de finalització del termini de presentació de sol·licituds i mantenir-se durant el procés selectiu.
  
Segona. Sol·licituds
  
2.1. Les persones interessades que reunisquen els requisits generals i els assenyalats en l'annex I, hauran de presentar la sol·licitud dirigida al Rectorat de la Universitat de València, al Registre de la Gerència de la Universitat de València (Av. Blasco Ibáñez, 13, baix, 46147 València).
  
2.2. Es podrà utilitzar el model d'instància que facilitarà el Servei d'Investigació de la Universitat de València a les seves dependències a Blasco Ibáñez. 13, nivell 2º - 46459 València. També hi haurà una còpia a la següent pàgina web: http://www.uv.es/~pas/pagina1, o bé utilitzar un model propi emplenant-lo amb les dades mínimes que figuren a l'annex II.
  
2.3. El termini de presentació de les instàncies serà de 10 dies naturals a partir de l'endemà de la publicació d'esta resolució en Diari Oficial de la Generalitat Valenciana.
  
Tercera. Documentació que cal presentar
  
Juntament amb la sol·licitud, les persones interessades hauran de presentar la següent documentació:
  
3.1. Còpia del document nacional d'identitat.
  
3.2. Currículum vitae, acreditant els mèrits amb documents fotocopiats. No caldrà la compulsa d'estos documents acreditatius, n'hi haurà prou amb la declaració jurada de la persona interessada sobre l'autenticitat dels documents, així com també respecte de les dades que figuren en la instància; sense perjudici que en qualsevol moment la comissió o la universitat puga requerir els aspirants perquè acrediten la veracitat de les circumstàncies i els documents aportats que hagen estat objecte de valoració.
  
3.3. Tres mesos després que haja finalitzat el procés de selecció i haja estat publicada la proposta de contractació a la pagina web http://www.uv.es/~pas/pagina1, els interessats podran sol·licitar la devolució dels currículums al Servei d'Investigació de la Universitat de València. Transcorreguts sis mesos, els currículums que resten en este servei seran destruïts d'ofici.
  
Quarta. Sistema selectiu
  
4.1. El sistema selectiu consistirà en la valoració del currículum dels aspirants, d'acord amb el barem que figura en l'annex III i, si escau, d'entrevista amb la comissió.
  
4.2 El nombre d'aspirants que passen a la fase d'entrevista es determinarà per criteri de la Comissió Avaluadora que haja de jutjar les sol·licituds presentades, d'acord amb l'objecte del contracte.
  
4.3 Finalitzat el procediment selectiu, es farà pública la proposta de contractació de l'aspirant seleccionat al tauler d'anuncis del Servei d'Investigació i a la següent pàgina web: http://www.uv.es/~pas/pagina1.
  
4.4. La Comissió Avaluadora podrà declarar desert el procediment de selecció en cas que valorats els mèrits i, si escau, realitzada l'entrevista, el perfil dels candidats millor puntuats no s'ajuste totalment a les necessitats del projecte.
  
Cinquena. Comissió Avaluadora
  
5.1. La Comissió Avaluadora és la que figura en l'annex IV d'esta convocatòria.
  
5.2. Els membres d'esta comissió hauran d'abstenir-se d'intervenir quan es troben en alguna circumstància de les fixades als articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El/la president/a podrà sol·licitar als membres de la comissió una declaració expressa de no trobar-se en les circumstàncies fixades en els articles esmentats.
  
5.3. La comissió resoldrà tots els dubtes que puguen sorgir en l'aplicació d'estes normes, i allò que calga fer en els casos no establerts.
  
5.4. El procediment d'actuació de la comissió s'ajustarà en cada moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5.5. Per a les comunicacions i qualsevol problema que puga sorgir, la Comissió Avaluadora tindrà la seu en la Gerència de la Universitat de València.
  
Sisena. Informació respecte de les dades recollides
  
6.1. Les dades subministrades per la persona interessada podran quedar incorporats en un fitxer automatitzat que constitueix la base de dades corresponent a este tipus de personal d'esta universitat, de conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD).
  
6.2. El fitxer quedarà sota la responsabilitat de la Secretaria General de la UVEG, avinguda de Blasco Ibáñez, número 13, baix, 46394 València.
  
6.3. La informació obtinguda serà processada exclusivament per a la gestió de la base de dades de contractació d'este personal.
  
6.4. Les dades de caràcter personal seran tractades amb el grau de protecció que estableix el Reial Decret 994/1999, de 11 de juny, en el qual es regulen les mesures de seguretat dels fitxers automatitzats que continguen dades de caràcter personal, i s'adoptaran les mesures de seguretat necessàries per a garantir la confidencialitat i la integritat de la informació.
  
6.5. Les persones interessades podran exercir els seus drets d'accés, rectificació, cancel·lació i oposició, en compliment del que estableix la LOPD, davant del Servei de Recursos Humans (PAS) de la Universitat de València, avinguda de Blasco Ibáñez, número 13, nivell 1, 46374 València.
  
Setena. Recursos
  
Contra esta resolució, que esgota la via administrativa, es pot interposar potestativament un recurs de reposició, en el termini d'un mes, a partir del dia següent a la seua notificació o publicació, davant del mateix òrgan que dictà la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos comptats des de l'endemà de la seua notificació.
  
Contra els actes de la Comissió Avaluadora, es podrà interposar el recurs d'alçada previst en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions del tribunal, d'acord amb l'esmentada norma.
  
València, 14 de febrer de 2003.- El gerent, per delegació estatutària del rector (art. 124 Estatuts de la UV): Joan Oltra Vidal.
  
Annex I
  
Condicions generals del lloc de treball ofert
  
1) Projecte: «Envelliment i radicals lliures. Regulació de l'expressió de distints gens antioxidants per estrògens i per components de la dieta CI03-20».
  
2) Denominació i classificació del lloc de treball: oficial de laboratori.
  
Grup C.
  
Complement de destinació 14.
  
Complement específic E06.
  
3) Jornada de treball: 26 hores setmanals.
  
4) Objecte i període:
  
1. Processament i anàlisi de genexips de DNA amb la tecnologia Affimetrix, a partir de RNA total aïllat.
  
2. Anàlisi d'expressió gènica per PCR a temps real de gens antioxidants.
  
3. Anàlisi de paràmetres d'estrès oxidatiu per HPLC (glutation, MDA, oxo8dG).
  
El contracte es trobarà determinat per la durada del projecte i la disponibilitat pressupostària.
  
5) Perfil de la plaça
  
Tècnic de laboratori especialista en diagnòstic clínic.
  
6) Titulació: Batxiller superior, Formació Professional de Segon Grau, especialitat de Laboratori, o titulació equivalent.
  
7) Mèrits preferents:
  
1. Experiència en anàlisi de xips de DNA amb la tecnologia desenvolupada per Affimetrix.
  
2. Experiència en tècniques avançades de biologia cel·lular i molecular.
  
3. Experiència en cromatografia líquida d'alta eficàcia (HPLC).
  
4. Experiència en citometria de fluix i microscòpia confocal.
  
Annex II
  
La instància ha de contindré al menys les següents dades:
  
1. Dades personals: cognoms i nom, data de naixement, DNI, telèfon de contacte i adreça.
  
2. Denominació del lloc de treball: oficial de laboratori.
  
3. Denominació del projecte: «Envelliment i radicals lliures. Regulació de l'expressió de distints gens antioxidants per estrògens i per components de la dieta. CI03-20.»
  
4. Signatura i data de la sol·licitud.
  
5. Declaració semblant a la següent: «La persona signant declara que són certes les dades que figuren en este currículum, i assumeix en cas contrari les responsabilitats que poguessen derivar-se de les inexactituds que hi consten.»
  
6. Ha d'expressar si desitja o no recuperar el seu currículum vitae.
  
7. Ha de estar dirigida al Rectorat de la Universitat de València
  
Annex III
  
Barem
  
1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.
  
2. Titulacions acadèmiques i cursos de formació:
  
- Titulació superior a la requerida en la convocatòria: fins a 0,5 punts.
  
- Cursos de formació i perfeccionament: fins a 1 punt.
  
- Cursos de valencià: fins a 0,5 punts.
  
3. Mèrits preferents, experiència prèvia i coneixements concrets: fins a 4 punts
  
4. Entrevista: de 0 a 2 punts.
  
Annex IV
  
Comissió Avaluadora titular
  
- President: Antonio Alberola Aguilar, director del Departament de Fisiologia.
  
- Vocals:
  
· José Viña Ribes, professor del Departament de Fisiologia.
  
· Dos representants del Comitè d'Empresa.
  
- Secretària: Lucía Echevarría Gil, cap del Servei d'Investigació.
  
Comissió Avaluadora suplent
  
- President: Federico Pallardó Calatayud, professor del Departament de Fisiologia.
  
- Vocals:
  
· Juan Sastre Belloch, professor del Departament de Fisiologia.
  
· Dos representants del Comitè d'Empresa.